”Pentru prima dată, îmi este și jenă să vă răspund”. Reacția lui Ciolacu după ce Ciucă i-a cerut explicații pentru banii din PNRR
Premierul Marcel Ciolacu i-a răspuns marți seară, 15 octombrie, liderului PNL, Nicolae Ciucă, după ce acesta a comentat anunțul Comisiei Europene referitor la a treia cerere de plată și a cerut ”un plan foarte clar despre cum îndeplinim jaloanele restante din PNRR”. ”Acest circ de-a opoziția nu ajută pe nimeni”, afirmă Ciolacu, adăugând că nu vor fi pierduți bani.